Държавен вестник, бр. 48, 2000 г., стр. 85

Б Р О Й  48
Д Ъ Р Ж А В Е Н   В Е С Т Н И К
С Т Р .  85
учебни предмети: роден край в I кл., околен свят
във II кл. (околен свят осигурява и базисна под-
готовка в област “Природни науки и екология”),
човекът и обществото в III и в IV кл.
В прогимназиалния етап на основната сте-
пен подготовката на учениците се осъществява
чрез учебните предмети история и цивилиза-
ция и география и икономика.
Подготовката в гимназиалния етап се осъ-
ществява чрез учебните предмети история и
цивилизация, география и икономика, предме-
тите от цикъл “Философия” (психология и ло-
гика в IХ кл., етика и право в Х кл. и философия
в ХI кл.) и свят и личност.
Учебният предмет човекът и обществото има
интегрален характер. С този предмет завършва
задължителната подготовка на учениците в
началния етап на основната степен. Той изг-
ражда началните познания на учениците за
човешките взаимоотношения, за устройството
на обществото и за организацията на съвремен-
ната българска държавност. С него се поставят
основите на учебните предмети история и ци-
вилизация и география и икономика.
Стандартите за учебно съдържание по пред-
мета човекът и обществото описват резултати-
те от обучението по “Обществени науки и граж-
данско образование”, получени чрез изучава-
нето на предметите роден край, околен свят,
човекът и обществото.
Учебният предмет история и цивилизация
съдейства за изграждането на гражданска иден-
тичност на човека и обществото. Знанията за
миналото, за историческото развитие изграж-
дат взаимосвързаните полета на националната
памет и на цивилизационното наследство. Обу-
чението по история е съсредоточено върху раз-
бирането на съвременния свят, в който живеят
учениците. Познаването на миналото се въз-
приема като предпоставка за осмисляне на нас-
тоящето и бъдещето.
Историческата образованост създава раци-
оналната и емоционалната база за гражданска
интегрираност, изграждана чрез познаването на
разностранните и всеобхватни мрежи на соци-
алната комуникация. Посредством овладяване
на историческите знания и умения за критична
ориентация в разнообразните източници на
историческа информация се постига разбиране
за приемственост между последователно сме-
нящите се типове цивилизации. Връзките и за-
висимостите между променящите се тенденции
в политическото, икономическото и културно-
то развитие разкриват процесите на формиране
на различните видове институции, на система-
та от обществени и индивидуални ценности.
Учебният предмет география и икономика
подготвя учениците да се ориентират в про-
странствените измерения на най-важните проб-
леми на съвременността. Учениците изучават
делението на земната повърхност на региони и
влиянието на географския фактор за тяхното
образуване и развитие; запознават се със значе-
нието на природните и социалните ресурси за
развитието на икономиката; разглеждат тери-
ториалните системи, формирани в резултат от
взаимодействието на човека и обществото с
природата; изучават географската основа на
проблемите и конфликтите на съвременния
свят—в глобален, регионален, национален и
локален обхват. Учебният предмет запознава
учениците с географските предпоставки на ев-
роинтеграцията и превръщането на България в
част от европейското икономическо, полити-
ческо и културно пространство.
Предметите от цикъл “Философия” целят да
ориентират ученика в отношенията му към себе
си, към другите и към света и съдействат за
неговото самоопределяне като автономна лич-
ност и свободен гражданин. Обучението по пси-
хология и логика създава условия за личностно
самопознание, помага на учениците да развият
умения за общуване и съвместен живот, за кри-
тическо и творческо мислене. Обучението по
етика и право е насочено към нравственото
самоопределяне на учениците, към развитие на
умението за автономен и отговорен морален
избор. То изгражда и основите на тяхната граж-
данска култура, като ги запознава с неотмени-
мите човешки права, с ценностите на демокра-
цията и с начините за ефективно социално учас-
тие в гражданския живот. Обучението по фило-
софия създава условия за осмисляне и опреде-
ляне на светогледни нагласи, на универсалност-
та на човека и света. Чрез изследване на алтер-
нативни подходи и решения на учениците се дава
възможност да търсят и избират мястото си в
съвременния динамичен свят.
Свят и личност е интегративен учебен пред-
мет, който е включен в задължителната подго-
товка на учениците в културно-образователната
област “Обществени науки и гражданско обра-
зование” и има подчертано практическа насоче-
ност, тъй като подготвя учениците за участие в
обществения живот, за лична и професионална
реализация, отговарящи на демократичните
принципи и ценности в съвременния свят.
3. Понятия и проблеми с интегрален и меж-
дудисциплинарен характер
Човек, природа, общество, свят, наука, из-
куство, религия, творчество, демокрация, граж-
данско общество, права на човека, познание,
критическо мислене, социално участие, отно-
шение човек—свят, народност, нация, нацио-
нализъм, история, народ, държава, власт, уп-
равление, свобода, икономика, цивилизация,
конфликт, устойчиво развитие, глобални проб-
леми, интеграция, демографски процес.
4. Гражданското образование—интердисцип-
линарен елемент на задължителната общооб-
разователна подготовка в училище
4.1. Същност, цели и основни принципи
Гражданското образование е важен интер-
дисциплинарен елемент на учебното съдържа-
ние по предметите от задължителната общооб-
разователна подготовка. То е в основата на